दिनेश ने कहा कि एक पुख्ता सूचना के आधार पर उक्त छापामारी की गई है, जिसमें संबंधित थाने के प्रभारी हरपाल सिंह ग्रेवाल भी अपनी टीम के साथ मौजूद थे। दवाइयों के मालिकों की तलाश की जा रही है और सारा धंधा पिंडी स्ट्रीट से संचालित किया जा रहा था। कुछेक बिलों पर पिंडी स्ट्रीट का पता है, जबकि कुछ जाली बिल भी बरामद किए गए हैं, जिन पर लिखा पता अभी उन्हें नहीं मिल पाया है। दिनेश गुप्ता ने लोगों से अपील की कि वे कहीं पर भी दवाइयों की अवैध बिक्री देखें तो तुरंत विभाग को सूचित करें। टीम में ड्रग इंस्पैक्टर रूपिन्द्र कौर, रूपप्रीत कौर व सुखवीर चंद्र शामिल थे।